Diari Oficial de la Generalitat Valenciana


Sumari del DOGV 6522, del 17-05-2011 (2011/5329)

Notificació de l'inici de l'expedient de revisió de la classificació atorgada per la Comissió de Classificació i Registres de la Junta Superior de Contractació Administrativa de la Generalitat. Expedient número V-6069-7308-1.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5329


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de l'inici de l'expedient de revisió de la classificació atorgada per la Comissió de Classificació i Registres de la Junta Superior de Contractació Administrativa de la Generalitat. Expedient número M-5100-6946-8. [2011/5329]  
S'ha intentat la notificació expressa a l'interessat en els termes i procediments previstos en l'article 59 de la Llei 30/92, de 26 de novembre, reguladora del Procediment Administratiu Comú, i com no s'ha pogut practicar, en virtut del que disposa l'article 59.5 de la Llei 30/92, de 26 de novembre, reguladora del Procediment Administratiu Comú, per mitjà del present anunci se li notifica el requeriment de documentació justificativa del manteniment de solvència econòmica d'acord amb l'article 59.2 de la Llei 30/2007, de Contractes del Sector Públic.   
  
Interessat:  
  
  
L'empresa Prokheos, SL, es troba classificada com empresa contractista d'obres per acord de la Comissió de Classificació i Registres de data 23 d'octubre de 2009.  
L'article 59.2 de la Llei 30/2007, de Contractes del Sector Públic, disposa que, per a la conservació de la classificació, les empreses classificades hauran de justificar anualment el manteniment de la solvència econòmica i financera, i hauran d'aportar la documentació actualitzada corresponent en els termes establits reglamentàriament.   
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, en data 04.02.2011 es va formular requeriment a l'empresa a fi que, en el termini dels deu dies hàbils següents a la seua recepció, presentara la declaració responsable justificativa del manteniment de la seua solvència econòmica i financera, junt amb els comptes anuals corresponents a l'últim exercici comptable i del justificant de la seua presentació en el Registre Mercantil o oficial que corresponga a l'empresa, amb advertència que si no ho feia així s'iniciaria expedient de revisió de la classificació de l'empresa.  
Intentada la notificació expressa a l'interessat en els termes i procediments previstos en l'article 59 de la Llei 30/1992, de 26 de novembre, que es no va poder practicar, se li va notificar per mitjà d'edicte publicat en els taulers de l'ajuntament de la província del domicili de l'interessat i anunci publicat en el DOCV en data 15.03.2011, i així queda acreditat en l'expedient, i transcorregut el termini establit per a presentar la documentació esmentada sense que esta presentació s'haja efectuat, procedix iniciar expedient de revisió de la classificació atorgada a l'empresa, d'acord amb el que preveu l'article 4 del Reial Decret 817/2009 abans mencionat, i en virtut d'això s'ha adoptat el següent acord:  
  
Primer  
Iniciar d'ofici expedient de revisió de les classificacions atorgades a l'empresa per acord de 23 d'octubre de 2009 de la Comissió de Classificació i Registres de la Junta Superior de Contractació Administrativa de la Generalitat, pels motius expressats en el present acord.  
  
Segon  
Donar audiència a l'empresa i a qualssevol persones interessades en el procediment, per un termini de quinze dies hàbils comptat des del següent a la notificació del present acord, a fi que puguen formular les al·legacions o presentar els documents que estimen pertinents per a la defensa dels seus drets.  
  
I perquè servisca de notificació a l'interessat s'expedix el present edicte.  
  
València, 3 de maig de 2011.- El sotssecretari: José Miguel Escrig Navarro.